Diari Oficial de la Generalitat Valenciana


Sumari del DOGV 8019, del 11-04-2017 (2017/2940)

RESOLUCIÓ de 27 de març de 2017, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen cursos selectius d'adaptació del règim jurídic de determinat personal laboral fix de l'Administració de la Generalitat a la naturalesa funcionarial dels llocs que ocupen.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8019

Data del DOGV
:   11-04-2017

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2017/2940


Data del document
:   27-03-2017

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 27 de març de 2017, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen cursos selectius d'adaptació del règim jurídic de determinat personal laboral fix de l'Administració de la Generalitat a la naturalesa funcionarial dels llocs que ocupen. [2017/2940]  
La Llei 10/2010, de 9 de juliol, de la Generalitat, d'ordenació i gestió de la funció pública valenciana, manifesta la seua opció pel règim jurídic funcionarial per al personal empleat públic de l'Administració de la Generalitat. Aquesta norma, en l'article 37 estableix que, amb caràcter general, tots els llocs de treball es classificaran de naturalesa funcionarial.  
D'altra banda, el trànsit de l'anterior regulació de la funció pública valenciana a la resultant de la Llei 10/2010, de 9 de juliol, de la Generalitat, d'ordenació i gestió de la funció pública valenciana i, particularment, la implantació dels nous cossos, escales i agrupacions professionals funcionarials previstes en ella ha suposat, en alguns casos, la necessitat d'adaptar l'element de la classificació relatiu a la naturalesa del lloc de treball, de manera que llocs que estaven classificats de naturalesa laboral passen a ser de naturalesa funcionarial, de conformitat amb les previsions establides en l'esmentada llei.  
  
Aquesta situació comporta la necessitat que el personal que ocupa els llocs de treball la naturalesa dels quals es modifica haja de variar el vincle jurídic que els uneix a l'Administració de la Generalitat. Per a això, resulta necessari acudir al que disposa la disposició transitòria desena de la Llei 10/2010, de 9 de juliol, de la Generalitat, d'ordenació i gestió de la funció pública valenciana, la qual estableix que el personal laboral fix que, com a conseqüència de l'entrada en vigor de la llei i la implantació dels cossos, escales i agrupacions professionals funcionarials en els quals s'estructura l'ocupació pública de l'administració de la Generalitat, exercisca un lloc de treball que s'adscriga per les seues funcions a un dels esmentats cossos, escales o agrupacions professionals funcionarials i que es classifique de naturalesa funcionarial en virtut de resolució o disposició reglamentària, podrà adquirir la condició de funcionària o funcionari de carrera romanent en l'esmentat lloc, si compleix els seus requisits, per mitjà de la superació de les corresponents proves o cursos de caràcter selectiu, la qualificació dels quals s'efectuarà per mitjà d'un procés d'avaluació continuada i proves finals.  
  
En conseqüència, de conformitat amb les competències que tinc atribuïdes per l'article 9 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, i en exercici de l'habilitació prevista en la disposició transitòria desena, resolc:  
  
  
Convocar els cursos selectius per a l'adaptació del règim jurídic de determinat personal laboral fix de l'Administració de la Generalitat a la naturalesa funcionarial dels llocs de treball que ocupa, amb subjecció a les bases que consten en l'annex.  
  
  
ANNEX  
Bases de convocatòria  
  
1. Objecte de la convocatòria  
La present convocatòria té per objecte l'adaptació de la relació jurídica del personal laboral fix de l'Administració de la Generalitat, a què es refereix la base 2 d'aquesta convocatòria, a la naturalesa funcionarial dels llocs de treball que ocupa, per mitjà de la superació dels cursos de caràcter selectiu previstos en la disposició transitòria desena de la Llei 10/2010, de 9 de juliol, de la Generalitat, d'ordenació i gestió de la funció pública valenciana.  
Els llocs inclosos en la present convocatòria són els que, després de l'entrada en vigor de la Llei 10/2010, de 9 de juliol, de la Generalitat, d'ordenació i gestió de la funció pública valenciana, i com a conseqüència d'ella i la implantació dels cossos, escales i agrupacions professionals funcionarials, han quedats adscrits per les seues funcions a un dels esmentats cossos, escales i agrupacions professionals funcionarials, i en conseqüència, s'ha modificat la seua classificació a la de naturalesa funcionarial.  
  
2. Condicions de les persones participants  
Per a ser admesos als cursos selectius objecte d'aquesta convocatòria les i els aspirants hauran de reunir els requisits següents:  
a) Ser personal laboral fix de l'Administració de la Generalitat.  
b) Trobar-se en una de les situacions següents:  
b.1 Ser titular d'un lloc de treball dels especificats en el paràgraf segon de la base 1.  
b.2 Ocupar amb destinació provisional un lloc de treball dels especificats en el paràgraf segon de la base 1, no sent titular de cap lloc de treball amb destinació definitiva.  
b.3 Tindre suspés el contracte amb dret a reserva d'un lloc de treball dels especificats en el paràgraf segon de la base 1.  
c) Estar en possessió de la titulació requerida, quan siga procedent, i complir la resta de requisits exigits per a l'exercici del lloc de naturalesa funcionarial que estiga ocupant.  
Les condicions per a ser admés al curs selectiu hauran de reunir-se en el moment de finalització del termini de presentació de sol·licituds i mantindre's durant tot el procés selectiu, fins al moment de la presa de possessió.  
  
3. Participació en els cursos selectius  
La participació en els cursos selectius tindrà caràcter voluntari. El personal laboral que no faça ús d'aquest dret o bé, que no supere els cursos, romandrà com a personal a extingir en els llocs de treball que exercisca, mantenint la mateixa relació jurídica laboral que fins al moment l'haja vinculat amb l'Administració de la Generalitat, sense detriment de les seues expectatives de promoció professional d'acord amb la normativa que li siga aplicable.  
  
4. Sol·licituds  
El que desitge prendre part en els cursos selectius objecte d'aquesta convocatòria haurà de presentar la seua sol·licitud de participació (annex I) en el termini d'un mes, comptat des de l'endemà de la publicació de la convocatòria en el Diari Oficial de la Generalitat Valenciana.  
La sol·licitud podrà presentar-se a través de qualsevol registre públic, en els termes establits en la normativa vigent sobre règim jurídic de les administracions públiques i procediment administratiu comú i es dirigirà a la Direcció General de Funció Pública.  
  
5. Admissió d'aspirants i inici dels cursos  
5.1. Acabat el termini de presentació de sol·licituds, prèvia verificació dels requisits de la convocatòria, la Direcció General de la Funció Pública publicarà en el Diari Oficial de la Generalitat Valenciana i en la seu electrònica de la Generalitat https://sede.gva.es la relació provisional de personal admés i exclòs a la realització dels cursos selectius, especificant en aquest últim cas el motiu de l'exclusió.  
  
5.2. Publicada la relació a què es refereix l'apartat anterior, les i els aspirants podran formular, durant un termini de 10 dies hàbils comptats a partir de l'endemà de la publicació, esmenar els defectes en què hagen incorregut en la seua sol·licitud o formular les al·legacions que estimen oportunes, de conformitat amb el que es disposa en la normativa vigent sobre règim jurídic de les administracions públiques i procediment administratiu comú.  
5.3. Transcorregut el termini anterior, vistes les al·legacions i esmenats els defectes si és procedent, es dictarà una resolució amb la llista definitiva de personal admés i exclòs, que es publicarà en el Diari Oficial de la Generalitat Valenciana i en la seu electrònica de la Generalitat https://sede.gva.es.  
5.4. La Subdirecció General de l'Institut Valencià d'Administració Pública determinarà el calendari de celebració dels esmentats cursos, règim horari i lloc de realització d'aquests, per mitjà de resolucions que seran publicades en el Diari Oficial de la Generalitat Valenciana i en la seu electrònica de la Generalitat, https://sede.gva.es. Així mateix designarà el professorat que impartirà els cursos.  
  
6. Desenvolupament dels cursos i proves selectives  
6.1. Duració dels cursos  
La duració dels cursos selectius, segons els grups de titulació a què pertanguen les i els participants, serà la que a continuació s'indica:  
  
Personal laboral del grup A: 75 hores  
Personal laboral del grup B: 60 hores  
Personal laboral del grup C: 50 hores  
Personal laboral del grup D: 30 hores  
Personal laboral del grup E: 25 hores  
6.2. Assistència als cursos  
Per a l'adaptació del règim jurídic a la condició de personal funcionari de carrera de l'Administració de la Generalitat a través del procediment establit en la present convocatòria, a més de superar les corresponents proves avaluatòries, serà requisit indispensable l'assistència a un 90 %, com a mínim, de la duració total del curs selectiu, excepte causa justificada al·legada i acreditada davant de la comissió qualificadora.  
  
6.3. Avaluació continuada  
De conformitat amb el que estableix la disposició transitòria desena de la Llei 10/2010, de 9 de juliol, d'ordenació i gestió de la funció pública valenciana, la comissió qualificadora dels cursos selectius d'aquesta convocatòria realitzarà una avaluació continuada del personal assistent als cursos per mitjà d'activitats pràctiques i les corresponents proves de seguiment.  
L'avaluació continuada es realitzarà durant el desenvolupament del curs, sobre cada apartat (matèries) en què es divideix el temari establit en l'annex II de la convocatòria.  
Per a poder concórrer a la prova final d'aptitud, serà necessari acreditar la realització de totes les activitats i proves. Aquesta circumstància s'acreditarà per la comissió qualificadora.  
6.4. Prova final  
Finalitzats els cursos selectius, es realitzarà una prova final sobre els continguts dels temaris de les matèries impartides que es detallen en l'annex de la convocatòria.  
Consistirà en la realització d'una prova teoricopràctica per escrit, que s'efectuarà en el temps màxim establit a continuació de conformitat amb els grups de titulació a què pertanguen les i els participants:  
Personal laboral del grup A: 2 hores.  
Personal laboral del grup B: 1 hora i 30 minuts.  
Personal laboral del grup C: 1 hora.  
Personal laboral del grup D: 1 hora.  
Personal laboral del grup E: 1 hora.  
6.5. Qualificació de les proves  
6.5.1. Tant l'avaluació continuada com la prova final del curs selectiu, seran valorades per la Comissió Qualificadora de 0 a 10 punts.  
  
6.5.2. Per a la superació final del procés selectiu haurà d'obtindre's la qualificació d'apte.  
La qualificació d'apte s'obtindrà quan s'aconseguisca una puntuació igual o superior a 5 punts, resultat de sumar la mitjana de les qualificacions obtingudes en l'avaluació continuada i en la prova final del curs selectiu.  
6.5.3. Amb independència de la puntuació obtinguda prèviament en les proves de l'avaluació continuada, la presentació a la prova final del curs selectiu és requisit indispensable per a la superació del procés d'adaptació.  
6.6. Publicitat de les llistes d'aprovats  
6.6.1. Finalitzats els cursos selectius, la Comissió Qualificadora farà públiques en la seu electrònica de la Generalitat https://sede.gva.es, les relacions del personal que ha participat en aquests amb expressió de la qualificació d'apte o no apte, i que constituiran les llistes d'aspirants que han superat les proves objecte d'aquesta convocatòria.  
6.6.2. La comissió qualificadora elevarà la consellera de Justícia, Administració Pública, Reformes Democràtiques i Llibertats Públiques les llistes de les i els aspirants que han superat les proves dels cursos d'adaptació per a la seua publicació en el DOGV.  
  
7. Adquisició de la condició de personal funcionari de carrera  
El personal laboral fix que supere els cursos selectius, adquirirà la condició de personal funcionari de carrera i s'integrarà en el cos, agrupació professional funcionarial o escala corresponent al lloc de naturalesa funcionarial que ocupa, prenent possessió en ell, prèvia acreditació d'estar en possessió dels requisits exigits per al seu exercici, llevat que ja consten inscrits en el Registre de Personal de l'Administració de la Generalitat.  
El lloc s'exercirà amb el mateix caràcter que l'ocupava com a personal laboral fix, és a dir, amb destinació definitiva o provisional.  
En el moment de la presa de possessió com a funcionaris o funcionàries de carrera, passaran a la situació d'excedència voluntària automàtica com a personal laboral.  
  
8. Garanties retributives  
El personal laboral que siga nomenat funcionari de carrera després de la superació dels cursos selectius previstos en aquesta resolució, percebrà, en els supòsits que siga procedent, un complement personal transitori absorbible, per un import equivalent a la diferència que existisca entre les retribucions del lloc que ocupava com a personal laboral, inclosos els triennis, i les que li corresponguen com a conseqüència de la classificació del lloc de treball de naturalesa funcionarial, una vegada modificat aquest.  
  
9. Comissió qualificadora  
9.1. L'avaluació continuada en els cursos selectius així com la qualificació de les proves finals d'aquests, es realitzarà per les Comissions Qualificadores.  
9.2. Les Comissions Qualificadores seran nomenades mitjançant resolució de la consellera de Justícia, Administració Pública, Reformes Democràtiques i Llibertats Públiques.  
La composició de les comissions s'ajustarà al que preveu l'article 57 de la Llei 10/2010, de 9 de juliol, de la Generalitat, d'ordenació i gestió de la funció pública valenciana.  
9.3. El règim jurídic de funcionament de les comissions qualificadores serà l'establit en la normativa vigent sobre règim jurídic de les administracions públiques i procediment administratiu comú, per al funcionament dels òrgans col·legiats, havent d'abstindre's els seus membres i podent ser objecte de recusació per les persones interessades, quan concórreguen en aquells alguna de les circumstàncies previstes en l'esmentada normativa.  
  
10. Comissió de seguiment  
1. Es constitueix una comissió de seguiment del procés de funcionarització objecte de la present convocatòria, integrada per les i els representants de l'Administració de la Generalitat i de les organitzacions sindicals, l'objectiu de la qual és realitzar el seguiment de l'esmentat procés, que podrà ser consultada i emetre propostes sobre les qüestions que pogueren suscitar-se durant el desenvolupament d'aquest, i que les elevarà, si és el cas, a l'òrgan pertinent per a la seua resolució.  
2. La Comissió de Seguiment, presidida per la directora general de Funció Pública, està constituïda pels membres següents:  
a) En representació de l'Administració, les persones titulars de les següents unitats administratives:  
- Subdirecció General de Planificació i Règim Jurídic.  
- Subdirecció General de Promoció Professional  
- Subdirecció General de l'Institut Valencià d'Administració Pública  
- Servei de Planificació i Ordenació de l'Ocupació Pública  
- Servei de Règim Jurídic i Procediments de Personal  
- Servei de Selecció, Provisió i Carrera Professional  
b) En representació de les organitzacions sindicals:  
- Una persona en representació d'UGT-PV.  
- Una persona en representació de CCOO-PV  
- Una persona en representació de CSIF.  
- Una persona en representació d'Intersindical Valenciana.  
  
11. Recursos  
1. La present convocatòria, les seues bases i els actes administratius que siguen dictats per a desplegar-la, excepte les actuacions de la comissió qualificadora, podran ser impugnats per les persones interessades per mitjà de la interposició del recurs contenciós administratiu en el termini de dos mesos comptats des de l'endemà de la publicació, davant del Tribunal Superior de Justícia de la Comunitat Valenciana, de conformitat amb el que es disposa en la normativa vigent sobre règim jurídic de les administracions públiques i procediment administratiu comú, així com en els articles 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, podrà interposar-se potestativament un recurs de reposició davant del mateix òrgan que va dictar l'acte contra el qual es recorre, en el termini d'un mes comptat des de l'endemà de la publicació, o qualsevol altre recurs que estime procedent per a la defensa dels seus interessos.  
2. Contra els actes de la comissió qualificadora podrà interposar-se un recurs d'alçada davant de la consellera de Justícia, Administració Pública, Reformes Democràtiques i Llibertats Públiques, en el termini d'un mes, a partir de l'endemà de la publicació del corresponent acord de la comissió.  
  
València, 27 de març de 2017.- La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
ANNEX II  
Temari dels cursos selectius  
  
Subgrup A1  
Matèria: dret constitucional i procediment administratiu (20 hores)  
  
- Concepte i pressupostos constitucionals de l'organització administrativa (5 hores)  
Principis de l'organització administrativa  
Relacions entre ens administratius  
- L'activitat de les administracions públiques (5 hores)  
- Drets i obligacions de l'administració i els ciutadans (2 hores)  
  
- Potestats de l'administració (2 hores)  
- L'organització administrativa de l'Estat: central i perifèrica (1 hora)  
- El nou procediment administratiu: novetats (5 hores)  
Matèria: dret i institucions de la Comunitat Valenciana (25 hores)  
  
- L'organització administrativa de les comunitats autònomes (5 hores)  
- Institucions públiques de la Generalitat Valenciana (5 hores)  
- L'Administració local (5 hores)  
Pressupostos constitucionals  
Entitats locals: la província, el municipi, l'illa, altres entitats locals (organització, funcionament i competències)  
Relació entre les entitats locals i l'administració estatal i autonòmica  
- L'Administració institucional (5 hores)  
- Institucions de la Unió Europea (5 hores)  
Matèria: transparència i igualtat (10 hores)  
- La nova legislació de transparència. Especial referència a la Llei valenciana 2/2015 (5 hores)  
- Igualtat: marc normatiu estatal i autonòmic. Polítiques i estratègies (5 hores)  
Matèria: la Llei de la funció pública valenciana (20 hores)  
- Funció Pública: regulació constitucional i marc estatutari. Aspectes generals (5 hores)  
- La Llei de la Funció Pública Valenciana. El personal al servei de l'administració (5 hores)  
- Selecció i provisió de llocs de treball (3 hores)  
- Situacions administratives (2 hores)  
- Règim jurídic laboral i funcionarial: diferències (5 hores)  
  
  
Subgrup A2  
Matèria: dret constitucional i procediment administratiu (15 hores)  
  
- Concepte i pressupostos constitucionals de l'organització administrativa (5 hores)  
Principis de l'organització administrativa  
Relacions entre ens administratius  
- L'activitat de les administracions públiques (2 hores)  
- Drets i obligacions de l'administració i els ciutadans (1 hora)  
  
- Potestats de l'administració (1 hora)  
- L'organització administrativa de l'Estat: central i perifèrica (1 hora)  
- El nou procediment administratiu: novetats (5 hores)  
Matèria: dret i institucions de la Comunitat Valenciana (15 hores)  
  
- L'organització administrativa de les comunitats autònomes (3 hores)  
- Institucions públiques de la Generalitat Valenciana (2 hores)  
- L'Administració local (5 hores)  
Pressupostos constitucionals  
Entitats locals: la província, el municipi, l'illa, altres entitats locals (organització, funcionament i competències)  
Relació entre les entitats locals i l'administració estatal i autonòmica  
- L'Administració institucional (2 hores)  
- Institucions de la Unió Europea (3 hores)  
Matèria: transparència i igualtat (10 hores)  
- La nova legislació de transparència. Especial referència a la Llei valenciana 2/2015 (5 hores)  
- Igualtat: marc normatiu estatal i autonòmic. Polítiques i estratègies (5 hores)  
Matèria: la Llei de la funció pública valenciana (20 hores)  
- Funció pública: regulació constitucional i marc estatutari. Aspectes generals (5 hores)  
- La Llei de la funció pública valenciana. El personal al servei de l'administració (5 hores)  
- Selecció i provisió de llocs de treball (3 hores)  
- Situacions administratives (2 hores)  
- Règim jurídic laboral i funcionarial: diferències (5 hores)  
  
  
Subgrup C1  
Matèria: dret constitucional i procediment administratiu (5 hores)  
  
- Drets i obligacions de l'administració i els ciutadans (1 hora)  
  
- El nou procediment administratiu: novetats (4 hores)  
Matèria: dret i institucions de la Comunitat Valenciana (15 hores)  
  
- L'organització administrativa de les comunitats autònomes (3 hores)  
- Institucions públiques de la Generalitat Valenciana (2 hores)  
- L'Administració local (5 hores)  
Pressupostos constitucionals  
Entitats locals: la província, el municipi, l'illa, altres entitats locals (organització, funcionament i competències)  
Relació entre les entitats locals i l'administració estatal i autonòmica  
- L'Administració institucional (2 hores)  
- Institucions de la Unió Europea (3 hores)  
Matèria: transparència i igualtat (10 hores)  
- La nova legislació de transparència. Especial referència a la Llei valenciana 2/2015 (5 hores)  
- Igualtat: marc normatiu estatal i autonòmic. Polítiques i estratègies (5 hores)  
Matèria: la Llei de la funció pública valenciana (20 hores)  
- Funció pública: regulació constitucional i marc estatutari. Aspectes generals (5 hores)  
- La Llei de la funció pública valenciana. El personal al servei de l'Administració (5 hores)  
- Selecció i provisió de llocs de treball (3 hores)  
- Situacions administratives (2 hores)  
- Règim jurídic laboral i funcionarial: diferències (5 hores)  
  
  
Subgrup C2  
Matèria: dret i institucions de la Comunitat Valenciana (5 hores)  
  
- L'organització administrativa de les comunitats autònomes (1 hora)  
- Institucions públiques de la Generalitat Valenciana (1 hora)  
- L'Administració local (1 hora)  
- L'Administració institucional (1 hora)  
- Institucions de la Unió Europea (1 hora)  
Matèria: transparència i igualtat (5 hores)  
- La legislació estatal i autonòmica sobre transparència: aspectes generals (3 hores)  
- Marc normatiu estatal i autonòmic. Polítiques i estratègies (2 hores)  
Matèria: la Llei de la funció pública valenciana (10 hores)  
- Funció Pública: regulació constitucional i marc estatutari. Aspectes generals (3 hores)  
- La Llei de la funció pública valenciana. El personal al servei de l'administració (2 hores)  
- Selecció i provisió de llocs de treball (1 hora)  
- Situacions administratives (1 hora)  
- Règim jurídic laboral i funcionarial: diferències (3 hores)  
Matèria: administració electrònica (10 hores)  
- Introducció a l'ús d'internet i del correu electrònic per a la tasca professional (10 hores)  
  
  
Agrupacions professionals funcionarials (APF)  
Matèria: dret i institucions de la Comunitat Valenciana (5 hores)  
- L'organització administrativa de les comunitats autònomes (1 hora)  
- Institucions públiques de la Generalitat Valenciana (1 hora)  
- L'Administració local (1 hora)  
- L'Administració institucional (1 hora)  
- Institucions de la Unió Europea (1 hora)  
Matèria: transparència i igualtat (5 hores)  
- La legislació estatal i autonòmica sobre transparència: aspectes generals (3 hores)  
- Marc normatiu estatal i autonòmic. Polítiques i estratègies (2 hores)  
Matèria: la Llei de la funció pública valenciana (5 hores)  
- Funció pública: regulació constitucional i marc estatutari. Aspectes generals (1 hora)  
- La Llei de la funció pública valenciana. El personal al servei de l'administració (1 hora)  
- Selecció i provisió de llocs de treball (1 hora)  
- Situacions administratives (1 hora)  
- Règim jurídic laboral i funcionarial: diferències (1 hora)  
  
Matèria: administració electrònica (10 hores)  
- Introducció a l'ús d'internet i del correu electrònic per a la tasca professional (10 hores)